Хил Висенте
Из „Пиеса за лодката към Чистилището“
Отговор на Марта на Дявола

Превод от португалски: Симеон Хаджикосев, 1984

chitanka.info

Почит искаш? За начало

искат се пари.

Тъй печалбата е цяла,

хич да не е за похвала,

спипаш ли — дери!

А пък време ли се случи:

алчност разпорежда.

Мен животът ми бе кучи;

ти, че права си, научи,

аз пък — без надежда.

На пазара все се вреждах:

яйце — два реала.

Ако продадях говеждо,

по-добър бе хала.

Спомняш ли си как изглеждах?

Пиленцето — пет пари,

а кокошката — парица.

Често случва се дори

някой с повече пари

да даде жълтица…

Дяволът:

Разреденото си мляко

как доливаше, кажи?

Марта:

Сипвах му зехтинец яко…

Леле, че бъбривец стар,

става той за секретар

на самия крал!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.